Можа гэта нейкі кітч. А можа хтосьці спадзяецца на лёгкае бабло. Але гэты міт у такім разе руйнуецца пасьля выступу на першым жа вясельлі. Можа камусьці здаецца, што нічога новага ўжо не атрымаецца, таму лепей перарабіць старое наноў. А можа на сучаснага слухача з розных крыніцаў валіцца столькі рознага музла, што ён не пасьпявае ўсё пераварыць, і яму патрабуецца час, каб паслухаць твор у розных варыянтах. А можа мы проста ведаем шмат пра кавэр-бэнды, таму што ў наш час дастаткова ўвесьці запыт у Гугле, і ты знойдеш, што шукаеш. Можа іх і раней было ня менш. Але ў газэтах пра гэта не пісалі. Прычынаў можа быць шмат.